ÚRAD VLÁDY SLOVENSKEJ REPUBLIKY
                sekcia vládnej legislatívy

					 
	Na rokovanie vlády SR
                                                                                 	Dňa 30. marca 2005
                                                                                  	K materiálu         /2005	K bodu č. 

S T A N O V I S K O
 
k návrhu nariadenia vlády Slovenskej republiky, ktorým sa ustanovujú pravidlá pre fungovanie trhu s plynom – k novému zneniu

I.
Návrh nariadenia vlády Slovenskej republiky, ktorým sa ustanovujú pravidlá pre fungovanie trhu s plynom vypracoval Úrad pre reguláciu sieťových odvetví na základe splnomocňovacieho ustanovenia § 12a ods. 5 zákona č. 276/2001 Z. z o regulácii v sieťových odvetviach a o zmene a doplnení niektorých zákonov v znení neskorších predpisov a na rokovanie vlády Slovenskej republiky ho predkladá predseda Úradu pre reguláciu sieťových odvetví Ján Matuský.
II.
Toto nariadenie vlády reaguje na nový zákon o energetike, ktorý zohľadnil smernice Európskej únie týkajúce sa spoločných pravidiel vnútorného trhu s plynom a novelu zákona o regulácii č. 658/2004 Z. z.
Cieľom nariadenia vlády je zabezpečenie otvoreného a transparentného prostredia s nediskriminačným prístupom všetkých účastníkov trhu s plynom a súčasne umožnenie zmien  o podmienkach trhu s plynom vo väzbe na ďalší vývoj liberalizácie európskeho trhu.
	
Návrh nariadenia vlády nezakladá zvýšené nároky na štátny rozpočet, rozpočty obcí a rozpočty vyšších územných celkov a nemá vplyv na životné prostredie a zamestnanosť.   

III.

Predmetný návrh bol prerokovaný v Legislatívnej rade vlády Slovenskej republiky dňa 22. marca 2005.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky sú všetky pripomienky Legislatívnej rady vlády Slovenskej republiky zapracované ( 19 pripomienok).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky, ktorým sa ustanovujú pravidlá pre fungovanie trhu s plynom v predloženom znení schváliť.

Bratislava 23. marca 2005
Vypracovali: M. Hatala
                      M. Habrman

Štefan  G r m a n
generálny riaditeľ
sekcie vládnej legislatívy